金陵十二钗之林黛玉
两弯似蹙非蹙笼烟眉,
一双似喜非喜含情目。
态生两靥之愁,娇袭一身之病。
泪光点点,娇喘微微。
闲静似娇花照水,行动如弱柳扶风。
心较比干多一窍,病如西子胜三分。
金陵十二钗之薛宝钗
都道是金玉良缘,俺只念木石前盟。
空对着,山中高士晶莹雪;
终不忘,世外仙姝寂寞林。
叹人间,美中不足今方信;
纵然是齐眉举案,到底意难平。
任是无情也动人。
金陵十二钗之王熙凤
机关算尽太聪明,反算了卿卿性命!
生前心已碎,死后性空灵。
家富人宁;终有个,家亡人散各奔腾。
枉费了意悬悬半世心,
好一似,荡悠悠三更梦。
忽喇喇似大厦倾,昏惨惨似灯将尽。
呀!一场欢喜忽悲辛。
叹人世,终难定!
金陵十二钗之史湘云
襁褓中,父母叹双亡。
纵居那绮罗丛,谁知娇养?
幸生来,英豪阔大宽宏量,
从未将儿女私情,略萦心上。
好一似,霁月光风耀玉堂。
厮配得才貌仙郎,博得个地久天长。
准折得幼年时坎坷形状。
终久是云散高唐,水涸湘江:
这是尘寰中消长数应当,何必枉悲伤?
金陵十二钗之李纨
镜里恩情,更那堪梦里功名!
那美韶华去之何讯!再休提绣帐鸳衾。
只这戴珠冠,披凤袄,也抵不了无常性命。
虽说是,人生莫受老来贫,也须要阴骘积儿孙。
气昂昂,头戴簪缨,光灿灿,胸悬金印,威赫赫,爵禄高登,
——昏惨惨,黄泉路近!
问古来将相可还存?
也只是虚名儿后人钦敬。
金陵十二钗之元春
喜荣华正好,恨无常又到。
眼睁睁,把万事全抛。
荡悠悠,芳魂销耗。
望家乡,路远山高。
故向爹娘梦里相寻告:
儿命已入黄泉,天伦啊,须要退步抽身早!
金陵十二钗之迎春
中山狼,无情兽。
全不念当日根由。
一味的,骄奢贪欢媾。
觑着那,侯门艳质同蒲柳;
作践的,公府千金似下流。
叹芳魂艳魄,一载荡悠悠。
金陵十二钗之探春
一帆风雨路三千,
把骨肉家园,齐来抛闪。
恐哭损残年。
告爹娘,休把儿悬念:
自古穷通皆有定,离合岂无缘。
从今分两地,各自保平安。
奴去也,莫牵连。
金陵十二钗之惜春
将那三春看破,桃红柳绿待如何?
把这韶华打灭,觅那清淡天和。
说什么天上夭桃盛,云中杏蕊多?
到头来,谁见把秋捱过?
则看那,白杨村里人呜咽,青枫林下鬼吟哦。
更兼着,连天衰草遮坟墓,
这的是,昨贫今富人劳碌,春荣秋谢花折磨。
似这般,生关死劫谁能躲?
闻说道,西方宝树唤婆娑,上结着长生果。
金陵十二钗之秦可卿
画梁春尽落香尘。
擅风情,秉月貌,便是败家的根本。
箕裘颓堕皆从敬,家事消亡首罪宁。
宿孽总因情!
金陵十二钗之妙玉
气质美如兰,才华馥比仙。
天生成孤僻人皆罕。